
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 12P/38/2026 2326200717 12. 05. 2026 JUDr. Myrtill Vojteková ECLI:SK:OSGA:2026:2326200717.4
Rozsudok bez odôvodnenia Okresný súd Galanta pred sudkyňou JUDr. Myrtill Vojtekovou vo veci starostlivosti o maloleté deti A.: B., nar. XX.XX.XXXX a C., nar. X.XX.XXXX, obe bytom ako matka, v konaní zastúpené Úradom práce, sociálnych vecí a rodiny Galanta, deti rodičov - matky: D. E., F. G., nar. XX.XX.XXXX, trvale bytom H. I. XXX/X, J. a otca: K. A., nar. XX.XX.XXXX, trvale bytom L. XXX, o návrhu matky na úpravu práv a povinností rodičov k maloletým deťom, takto rozhodol: I. Schvaľuje sa rodičovská dohoda nasledovného znenia: Maloleté deti sa zverujú do osobnej starostlivosti matky s tým, že matka má právo maloleté deti zastupovať a spravovať ich majetok v bežných veciach. Otec sa zaväzuje prispievať na výživu maloletej B. sumou 200,- Eur mesačne, na maloletého C. sumou 200,- Eur mesačne, počnúc od XX.XX.XXXX, kde výživné je splatné vždy do 15-teho dňa toho ktorého mesiaca vopred k rukám matky maloletých detí. Styk otca s maloletými deťmi sa neupravuje. II. Dlžné výživné za obdobie od XX.XX.XXXX do XX.XX.XXXX na maloletú B. vo výške XXX,XX Eur a na maloletého C. vo výške XXX,XX Eur súd povoľuje otcovi zaplatiť v pravidelných mesačných splátkach po 100,- Eur na každé dieťa až do zaplatenia spolu s bežným výživným počnúc od XX.XX.XXXX k rukám matky maloletých detí, pod hrozbou straty výhody splátok. III. Žiaden z účastníkov nemá nárok na náhradu trov konania. Poučenie: Proti tomuto rozsudku nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku (ďalej len „CSP“) po vyhlásení rozhodnutia pred súdom účinne vzdali. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o exekútoroch a exekučnej činnosti v platnom znení. Návrh na vykonanie exekúcie sa podáva na príslušný súd podľa (zák. č. 233/1995 Z. z.) elektronicky do elektronickej schránky súdu alebo ak oprávnený alebo jeho zástupca nemá aktivovanú elektronickú schránku, alebo mu v možnosti podať návrh elektronickými prostriedkami bránia iné dôvody, možno podať návrh na vykonanie exekúcie prostredníctvom ktoréhokoľvek exekútora (§ 48 zákona č. 233/1995 Z. z.). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti CMP sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému.

